Imamo dobru šansu ukoliko riješimo probleme koje mi sami sebi u BiH pravimo
Dodik, nakon današnjeg susreta sa Lajčakom pozvao političke aktere u BiH da ulože dodatne napore na rješavanju aktuelne krize i otvore
Visoki predstavnik međunarodne zajednice Miroslav Lajčak ocijenio je danas u Banjaluci, nakon sastanka sa premijerom Republike Srpske Miloradom Dodikom, da je aktuelna politička kriza najveća prepreka Bosni i Hercegovini ka evropskom putu. On je, s tim u vezi, istakao da dogovori u Mostaru i Sarajevu otvaraju put ka parafiranju sporazuma o stabilizaciji i pridruživanju sa Evropskom unijom. Povratak Bosne i Hercegovine na evropski put i nastavak tog puta je najbolji odgovor na sve probleme sa kojima se zemlja suočava, takođe je rekao gospodin Lajčak, izraživši i očekivanja da će politička kriza biti prevaziđena. Visoki predstavnik je prenio i osnovu ocjenu nedavnih kontakata koje je imao u Brusselsu da je mostarska deklaracija dobar korak ka prevazilaženju krize. Za dogovor, postignut u Sarajevu nakon Mostara, gospodin Lajčak je rekao: ”Akcijski plan koji je dogovoren prošle nedelje u Sarajevu može i ima potencijal da predstavlja taj sledeći korak, korak koji bi nam otvorio put prema parafiranju sporazuma o stabilizaciji i acosijaciji i nastavku evropskog procesa. Prva pretpostavka je da se reši trenutna politička situacija. O tome smo gospodin Dodika i ja razgovarali, o tome sam jučer razgovarao sa gospodom Silajdžićem i Tihićem i nastavljam razgovore te vrste..... Imamo prostor, imamo priliku, ne samo da se prevaziđe ova politčka kriza, nego da se ide još dalje evropskim putem. Sve je u rukama političkih lidera.“ Premijer Republike Srpske Milorad Dodik je pozdravio reakcije iz Brisela na probleme sa kojima se suočava Bosna i Hercegovina. “Moram da izrazim zadovoljstvo činjenicom da je gospodin Lajčak u Brusselsu na pravi način prezentovao bosanskohercegovačku situaciju, onakvu kakva jeste, i da danas imamo jednu prilično dobru šansu ukoliko mi sami, mislim na lidere u okviru Bosne i Hercegovine, riješimo pitanja koja prave problem među nama. Smatram da je, od svih pitanja koja danas imamao na dnevnom redu, najvažnije pitanje za Bosnu i Hercegovinu parafiranje i potpisivanje sporazuma o stabilizaciji i pridruživanju, što bi zemlju trajno uputilo ka evropskim integracijama i relativizovalo mnoga politička pitanja koja u Bosni i Hercegovini danas predstavljaju problem.“ Milorad Dodik je, takođe, pozvao sve političke aktere u BiH da ulože dodatne napore kako bi što prije bila riješena aktuelna kriza i data šansa perspektivama približavanja Evropi.